पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के कारीगिद्धि गांव में नशे में धुत्त होकर हंगामा कर रहे सिरदला थाना के एक चौकीदार को पुलिस ने शुक्रवार को नशे में गिरफ्तार कर लिया है। चौकीदार की पहचान अलख निरंजन पासवान के रूप में कि गयी है। जो कारिगिधि का ही रहने वाला है। मिली जानकारी के अनुसार शराब के नशे में हंगामा करते चौकीदार की शिकायत ग्रामीणों ने पुलिस कप्तान को की थी। जिसके बाद एसपी के निर्देश पर सिरदला थानाध्यक्ष आशीष कुमार मिश्रा और उनकी पुलिस टीम ने शराब के नशे में धुत्त चौकीदार को उसके घर से ही गिरफ्तार कर लिया। थानाध्यक्ष आशीष कुमार मिश्रा ने जानकारी देते हुए बताया कि आरोपी चौकीदार शराब पीकर अपने पड़ोसी के साथ गाली-गलौज कर रहा था । जिसकी सूचना पुलिस को दी गयी। सूचना मिलते ही त्वरित कार्रवाई करते हुए सिरदला पुलिस ने चौकीदार अलख निरंजन पासवान को गिरफ्तार कर लिया और ब्रेथ एनलाइजर मशीन से जांच करने पर शराब पीने की पुष्टि की गई है। वहीं चौकीदार अलख निरंजन पासवान ने बताया कि गांव के ही लोगों ने राजनीति के तहत फंसाने का काम किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn